Georg von Wangersen
Georg von Wangersen (* 19. August 1579; † 21. August 1656 in Revel) weer Raadsherr un von 1611 bet 1654 Börgermeester von de Stadt Revel.

Georg Wangersen is 1579 as Söhn von Catharina, borene Vesack, un Hans Wangersen boren un is 1634 in’n Adelsstand hoven worrn. He hett denn von Wangersen heten oder ok von Wangersheim. Em hebbt de Göder Haakhoff, Terrefer un Paunküll tohöört.

Wangersen hett an’n 9. Juni 1605 in Revel Gertrud Spengel freet. De beiden harrn de Kinner Gertrud (3. Dezember 1611–1686; hett Ludwig Dunte freet), Agneta (27. November 1622–11. Mai 1699; hett Matthias Porten un later Diedrich Dahl freet), Dorothea (7. April 1624–21. April 1668; hett Heinrich Dahl freet), Elisabeta (hett Nikolaus Wilbrand un later Heinrich von Geldern freet), Katharina (hett Frans Greffer freet), Hans, Georg un Conrad († Februar 1669).

Mann
Börgermeester
Boren in dat 16. Johrhunnert
Storven 1656